(૧૦) ભીષ્મના પતન પછી સેનાપતિ દ્રોણાચાર્ય બન્યા. તેમના ચક્રવ્યૂહને મત્ર અર્જુન અને શ્રીકૃષ્ણ જ ખાળી શકે. અર્જુન અને શ્રીકૃષ્ણને ત્રિગર્તો ખાળવા જવાની ફરજ પાડી. અર્જુનનો પુત્ર અભિમન્યુ હજી કિશોરાવસ્થામાં હતો. પણ હતો સિંહબાળ. ચક્રવ્યૂહમાં ઝંપલાવ્યું. દ્રોણે અભિમન્યુને વ્યૂહમાં ફસાવ્યો છે. છ મહારથીઓએ ભેગા મળી તેનો ઘડોલાડવો કરી નાખ્યો. યુદ્ધના તમામ નિયમોનો અહીં ભંગ થયો હતો. દ્રોણ માટે એ બધું સહજ હતું.